《解语花 咏美人捧茶和王元美韵》
清代·陈维崧

蕃马屏风，雏莺庭院，竹下茶声细。妆楼小倚。阑干外、汲取春流浅试。

乳花银蕊。烟袅上、绿鬟千缕。溜横波、炉火初红，尽带娇态意。

捧处轻摇蝉髻。问阿谁年少，消受纤指。珠鲜玉脆。

语笑处、故惹檀郎惊起。沈香亭婢。只领略、凝酥佳丽。

怎如伊、生小江南，偏解旗枪味。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。